### 13.    Orientering om status på salg af tomme kommunale ejendomme

**Åbent**

Sagsnr.: 326-2018-37726       J.nr.: 82.00.00           Dokumentnr.:
326-2019-330978

**Sagstype**

Orientering.

**Resume og sagens baggrund**

Kommunalbestyrelsen besluttede på sit møde den 30. januar
2019 at udbyde en ny pulje af kommunale tomme ejendomme og ejendomme, der
forventes at blive tomme, til salg. Dette arbejde har nu været i gang i et år,
og der gives derfor her en status.

I alt er der i denne periode solgt 4 ejendomme fra listen
med tomme ejendomme, mens 7 afventer afklaring i forhold til andre projekter.

**Indstillinger**

Direktøren indstiller, at orienteringen tages til
efterretning.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Kommunalbestyrelsen besluttede på sit møde den 30. januar
2019 at udbyde en ny pulje af kommunale tomme ejendomme og ejendomme, der
forventes at blive tomme, til salg.

Listen over tomme ejendomme blev udarbejdet på baggrund af
arbejdet med ejendomsstrategien. I det arbejde blev der foretaget en screening
af de kommunale ejendomme. Den mundede ud i en vurdering af alle de kommunale
ejendomme med hensyn til, om det er ejendomme, der satses på eller ikke satses
på.

På listen er der derfor både tomme ejendomme og ejendomme,
der forventes at blive tomme i forbindelse med konkrete projekter. For eksempel
arbejdes der i fremtidens socialpsykiatri og botilbudsviften med at finde
bedre, mere tidssvarende og målrettede tilbud. Det betyder, at flere af de
nuværende lokaliteter forventes fraflyttet og dermed frigivet til salg.

Arbejdet med salg af tomme kommunale ejendomme har nu været
i gang i et år. Der er solgt 4 ejendomme, mens 7 fortsat afventer afklaring.
Den opdaterede liste er vedlagt som bilag 1.

Derudover er det tidligere [adresse] fra den første
pulje af tomme ejendomme solgt sammen med børnehaven Troldehøj ved siden af.

Endelig arbejdes der løbende med afklaring af andre
ejendomme, der igennem forskellige projekter forventes frigivet til salg. Disse
ejendomme tilføjes listen løbende.

Proceduren er uændret således, at salg af de enkelte
ejendomme forelægges som konkrete salgssager for Kommunalbestyrelsen.

Der arbejdes videre med afklaring af de resterende
ejendomme, som sættes til salg i takt med, at de er tilstrækkeligt afklaret.
Dette arbejde foregår i dialog med brugerne af de enkelte ejendomme.

**Økonomiske konsekvenser**

Ingen økonomiske konsekvenser. Økonomien fremlægges i
forbindelse med de konkrete sager.

**Direktionens møde den 6. april
2020:**

Anbefales.

**Økonomiudvalgets møde den 22.
april 2020:**

Anbefales.

**Bilag**

|  |  |
| --- | --- |
| Bilag 1 - Ejendomsstrategi Tomme ejendomme 2020 | 326-2020-60121 |